Täna kogemata googeldades jõudsin   koduleheküljele, kus avastasin intervjuu iseendaga. :) Täitsa põnev oli avastada ennast veebist projekti raames, millele aasta tagasi aitasin veidike tuult tiibadesse. Noh minu panus oli muidugi see, et ma lihtsalt rääkisin enda tööst ja miks ma üldse IT õppima läksin, eesmärgiga julgustada tulevasi noori inimesi valima IT-d endale erialaks. Peaks ütlema, et aasta taguse arvamusega on küll mõned prioriteedid ja huvid muutunud, aga üldjutt on endiselt tõene. :)    Ausalt öelda olin täitsa unustanud selle projekti, seda enam, et tiheda reisigraafiku pärast ei saanud osaleda päris mitmes planeeritud ürituses. Iseenesest on projekti idee lahe ja seepärast tundus olevat õige teha midagi,  mis ärgitaks noort koolilõpetajat valima oma tulevaseks erialaks IT-valdkonna. Igatahes tundub hea olevat teha midagi, millest võiks laiemas perspektiivis olla kasulik paljudele inimestele. Igati positiivne avastus.